als_Latn dik_Latn sag_Latn
Ashtu sikur klasa politike e cila përgjatë viteve rrugëtoi drejt emancipimit të saj, dhe ashtu sikur shoqëria në përgjithësie cila mori rrugën e zhvillimit të vet, sipas kandidates për deputete të Kuvendit të Kosovës nga koalicioni PDK-AAK-Nisma, Sala Berisha- Shala, edhe mediat kanë arritur të kapin standarde të respektueshme të lirisë së shtypit duke krijuar një skenë mediale dinamike, të shumëllojshme dhe demokratike.
“Duke qenë pjesë aktive e proceseve politike në vendin tonë, sidomos në vitet e pasluftës, kam pasur fatin që karrierën time ta sendërtojë e monitoruar nga shumë media. Nuk mund ta fsheh se faktin se shumë herë jam ndier krenare kur mediat e kanë plasuar të vërtetën për punën time qoftë brenda Kuvendit të Kosovës, pastaj nëpër komisione të ndryshme parlamentare në të gjitha legjislaturat, si dhe nëpër forume të ndryshme botërore ku kam përfaqësuar vendin tonë”, ka shkruar ajo në llogarinë e saj në Facebook.
Berisha- Shala ka përkujtuar se raportet e ndryshme monitoruese nga organizata dhe institucione të Bashkimit Evropian, thonë se mediat dhe liria e shtypit në Kosovë kanë krijuar standarde evropiane, sidomos prej vitit 2008 e këndej.
Këtë suksese, ajo ia ka atribuuar Partisë Demokratike të Kosovës, pasi prej atij viti kjo parti ka qeverisur me vendin.
“Sipas këtyre raporteve, gjatë kësaj kohe në Kosovë u mboll një frymë e re demokratike, një kulturë e lirisë dhe e shprehjes së mendimit ndryshe, hapësirë e mjaftueshme për mendim kritik, si dhe kulturë civilizuese e komunikimi. Jam krenare që PDK-ja u bë bartëse e këtyre vlerave të larta për vendin tonë, prandaj kam besim të madh se projekti edhe #FillimiRi! veçse do t’i forcojë edhe më tej këto vlera, duke e përgatitur vendin tonë drejt anëtarësimit të plotë në bashkësinë e shteteve të BE-së”, ka shkruar Berisha- Shala.
Kjo kandidate gjatë ditës ka zhvilluar një sërë takimesh me elektoratin e PDK-së si dhe ka vizituar kompaninë e ndërtimit të afaristit Mustafë Gashi në Lipjan
“U informova me problemet dhe me nevojat që ka kjo kompani dhe i njoftova ata se fuqizimi i bizneseve vendore dhe krijimi i vendeve të punës do të jenë fokus i Fillimit të Ri në kuadër të sektorit të ekonomisë’, ka treguar Berisha- Shala.
als_Latn als_Latn als_Latn als_Latn als_Latn als_Latn als_Latn